**Előzetes hatásvizsgálat, indoklás, véleményeztetés**

**Mórágy Község Önkormányzata Képviselő-testületének**

**a falugondnoki szolgáltatás körébe tartozó alapellátási és egyéb szolgáltatási feladatokról szóló rendelet tervezethez**

**1. Előzetes hatásvizsgálat**

A jogalkotásról szóló 2010. évi CXXX. törvény 17. §-a alapján, mint a fenti jogszabály előkészítője az alábbi előzetes hatásvizsgálatot végeztem el a szabályozás várható következményeiről, melyről most tájékoztatom a képviselő-testületet.

**A tervezett jogszabály hatásai:**

a) társadalmi, gazdasági, költségvetési hatás:

- társadalmi hatása: jelentős,

- gazdasági hatása: jelentős,

- költségvetési hatása: jelentős, a rendelet maga határozza meg a falugondnoki szolgálat indításához szükséges feltételeket és annak költségvetési kihatását 2022. évtől

b) környezeti és egészségi következmények:

- nincsenek,

c) adminisztratív terheket befolyásoló hatások:

- a hivatalnak el kell látnia a falugondnoki szolgálattal kapcsolatos adminisztratív (szabályzatok elkészítését) feladatokat,

**A jogszabály megalkotásának szükségessége, a jogalkotás elmaradásának várható következményei:**

- a rendelet megalkotása kötelező,

- a rendelet elmaradásának következménye a jogszabály alkotás elmulasztása miatti törvényességi észrevétel lehet.

**A jogszabály alkalmazásához szükséges feltételek:**

- a személyi feltétel: rendelkezésre áll.

- szervezeti feltétel: rendelkezésre áll.

- tárgyi feltétel: rendelkezésre áll.

- pénzügyi feltétel: rendelkezésre áll.

**2. Indoklás**

**a falugondnoki szolgáltatás körébe tartozó alapellátási és egyéb szolgáltatási feladatokról szóló helyi rendelet tervezethez megalkotásának céljai a következők:**

- az önkormányzat számára előírt rendeletalkotási kötelezettségnek való megfelelés

- a települési hátrányok enyhítése, az alapvető szükségletek kielégítését segítő szolgáltatásokhoz, közszolgáltatásokhoz, egyes alapellátásokhoz való hozzájutás biztosítása.

- a falugondnoki szolgáltatás biztosítja a helyi adottságokhoz és sajátosságokhoz igazodó egyéni és közösségi szintű igények kielégítését is.

**-** meghatározásra kerüljenek **a** falugondnoki szolgálat keretében ellátandó közvetlen személyes szolgáltatások körébe tartozó alapfeladatok  és igénybevételi rendszer.

A rendeletnek nincs európai uniós joggal kapcsolatos összehangolási és egyeztetési vonatkozása.

Mórágy, 2021. július 9.

 Filczinger Ágnes sk.

 jegyző

**Mórágy Község Önkormányzat Képviselő-testületének**

**…../2021. (……...) önkormányzati rendelete**

**a falugondnoki szolgáltatás körébe tartozó alapellátási és egyéb szolgáltatási feladatokról**

**tervezet**

Mórágy Község Önkormányzat Képviselő-testülete az Alaptörvény 32. cikk (1) bekezdés a) pontjában, a szociális igazgatásról és szociális ellátásokról szóló 1993.évi III. törvény 60.§ (4) bekezdésében kapott felhatalmazás alapján, a szociális igazgatásról és szociális ellátásokról szóló 1993. évi III. törvény 56. §-ában és 57. § (1) bekezdés a) pontjában meghatározott feladatkörében eljárva a következőket rendeli el:

1. **A rendelet célja**

**1.§** (1) A falugondnoki szolgálat célja Mórágy községben a települési hátrányok enyhítése, az alapvető szükségletek kielégítését segítő szolgáltatásokhoz, közszolgáltatásokhoz, egyes alapellátásokhoz való hozzájutás biztosítása.

(2) A falugondnoki szolgáltatás biztosítja a helyi adottságokhoz és sajátosságokhoz igazodó egyéni és közösségi szintű igények kielégítését is.

1. **A rendelet hatálya**

**2. §** A rendelet hatálya kiterjed Mórágy község közigazgatási területén életvitelszerűen élő azon állampolgárokra, akik szociális körülményeik, ezen belül koruk, egészségi állapotuk és egyéb aktuális élethelyzetük alapján alkalmilag vagy tartósan jogosulttá válnak a szolgáltatás igénybevételére.

1. **A falugondnoki szolgálat keretében ellátandó feladatok**

**3. §** (1) A falugondnoki szolgálat keretében ellátandó közvetlen személyes szolgáltatások körébe tartozó alapfeladatok:

a) közreműködés

1. az étkeztetésben

ab) a házi segítségnyújtásban

ac) a közösségi és szociális információk szolgáltatásában

b) az egészségügyi ellátáshoz való hozzájutás biztosítása

ba) háziorvosi rendelésre szállítás

1. az egyéb egészségügyi intézménybe szállítás

bc) a gyógyszerkiváltás és a gyógyászati segédeszközökhöz való hozzájutás biztosítása

c) az óvodáskorú, iskoláskorú gyermekek szállítása

ca) az óvodába, iskolába szállítás

cb) az egyéb gyermekszállítás

 (2) A falugondnoki szolgálat keretében ellátandó közvetlen, személyes szolgáltatások körébe tartozó kiegészítő feladatok:

a) közösségi, művelődési, sport-és szabadidős tevékenységek szervezése, segítése,

b) egyéni hivatalos ügyek intézésének segítése, lakossági igények továbbítása,

c) egyéb lakossági szolgáltatások biztosításában való közreműködés.

 (3) A falugondnoki szolgálat keretében ellátandó önkormányzati feladatok megoldását segítő, közvetett szolgáltatások:

a) az önkormányzati információk közvetítése a lakosság részére

b) a falugondnoki szolgálat működésével kapcsolatos teendők ellátása

(4) A (3) bekezdésben meghatározott feladatok a szolgáltatásnyújtás legfeljebb 50 %-át tehetik ki.

1. **A falugondnoki szolgálat keretében ellátandó feladatok rangsorolása**

**4. §** A falugondnok elsősorban az alapfeladatnak minősülő szoláltatásokat köteles ellátni, a kiegészítő feladatnak minősülő lakossági szolgáltatások, az önkormányzati feladatok megoldását segítő, közvetett szolgáltatások, valamint a szolgálat által nyújtott egyéb szolgáltatások csak akkor teljesíthetők, ha azok biztosítása az alapfeladatok ellátását nem veszélyezteti.

1. **A falugondnoki szolgáltatás igénybevételi rendszere**

**5. §** (1) A falugondnoki szolgáltatás igénybevétele térítésmentes.

 (2) A szolgáltatás igénybe vétele önkéntes, az ellátást igénylő vagy törvényes képviselője kérelmére történik.

(3) A rendeletben szereplő szolgáltatások iránti kérelmet, a falugondnoknál, vagy a polgármesternél lehet írásban vagy szóban előterjeszteni oly módon, hogy a településen belüli szolgáltatási igényt minimum 2 munkanappal, a településen kívüli szolgáltatási igényt pedig minimum 3 munkanappal előbb kell bejelenteni.

1. **A falugondnoki szolgálat ellátása**

**6. §** (1) A falugondnok feladatait a munkaköri leírásában, a jelen rendeletben foglaltak szerint, valamint a polgármester utasításának megfelelően köteles ellátni. Tevékenységéről évente beszámol a képviselő-testületnek.

(2) A falugondnoki szolgáltatás körébe tartozó feladatok napi, heti, havi megszervezése – az előre bejelentett és időközben felmerült igények ismeretében – a falugondnok feladata és felelőssége.

1. **Záró rendelkezések**

**7. §** Ez a rendelet 2021. …………………. napján lép hatályba.

Glöckner Henrik Filczinger Ágnes

polgármester jegyző

Kihirdetési záradék:

A kihirdetés napja: 2021. ………………..

Filczinger Ágnes

jegyző